jkorsvik/nowiki_second_scrape_merged huggingface dataset:
Almon Strowger

Almon Brown Strowger (født 11. februar 1839, død 26. mai 1902) regnes som oppfinneren av den automatiske elektromekaniske telefonsentral.


== Tidlige år ==
Strowger ble født i Penfield, nær Rochester i New York. Det er lite kjent om hans tidlige liv og det er antatt at han var løytnant i den amerikanske borgerkrig og deltok i det andre slaget ved Bull Run i Virginia.
Etter borgerkrigen skal han først ha prøvd seg skolelærer, før han startet begravelsesbyrå. Han skal ha drevet virksomheten i El Dorado, eller Topeka begge i Kansas, før han satset på Kansas City, Missouri. Det er ikke klart hvor han kom på ideen med telefonsentralen, men patentet identifiserer ham som boende i Kansas City i mars 1891 da det ble søkt patent.
Han var overbevist om at det skulle være abonnentene og ikke operatørene på telefonsentralene som skulle avgjøre hvem det skulle ringes til. Etter anekdotene mistet han mange kunder til begravelsesbyrået fordi konkurrentens kone var telefonistinne, og hun dirigerte Strowgers potensielle kunder til sin manns byrå. Han unnfanget idéen til sin telefonsentral i 1888 og tok ut patentet i 1891.
Selv om han hadde kommet opp med ideen, var han ikke alene, og han fikk finansiell støtte av sin nevø William og andre med kjennskap til elektrisitet, og som var istand til å realisere konseptet. Med hjelp fra disse dannet han Strowger Automatic Telephone Exchange Company. En sentral ble installert og satt i drift i november 1892 i  La Porte, Indiania som da var hans hjemby. Sentralen hadde kapasitet til 99 abonnenter, men hadde om lag 75. Strowger solgte sin patent til sine samarbeidspartnere i 1896 for 1 800 dollar og han solgte sin andel i telefonsentralen for 10 000 dollar i 1898. Patentet ble senere solgt til Bell Systems for 2, 5 million dollar  i 1916.
Strowger døde 63 år gammel av aneurisme, som er en utposning og brist på en hovedarterie (stor blodåre) mens han oppholdt seg i St. Petersburg i Florida.
Hans enke hevdet at hun hadde ytterligere revolusjonerende tegninger og planer etter sin mann, men hun nektet for å gjøre de kjent da hun fryktet at andre ville gjøre seg rike på sin avdøde manns bekostning.  Hun henvdet også at Strowger fikk bare 10 000 for sin oppfinnelse. mens han skulle ha fått en million.


== Referanser ==


== Eksterne lenker ==
Den eldste Strowger sentral forsatt i drift
Hva er en Strowger?
Strowger i Store Norske Arkivert 30. juni 2011 hos Wayback Machine.
Jorge Lorenzo

Jorge Lorenzo Guerrero (født 4. mai 1987 på Palma de Mallorca i Spania) er en profesjonell motorsykkelfører. Han ble verdensmester i 250 cm3-klassen i 2006 og 2007. Lorenzo kjørte fra 2008 til 2016 i MotoGP-klassen for Fiat Yamaha og var lagkamerat med Valentino Rossi. I 2017 begynte han å kjøre for Ducati Team og er lagkamerat med Andrea Dovizioso.


== Eksterne lenker ==
Offisielt nettsted 
(en) Jorge Lorenzo – kategori av bilder, video eller lyd på Commons 
(de) Jorge Lorenzo – Munzinger Sportsarchiv 
(en) Jorge Lorenzo – Driver Database 
(en) Jorge Lorenzo – eWRC-results.com 
(en) Jorge Lorenzo – MotoGP 
(es) Jorge Lorenzo – as.com
Zhuge

Zhuge (tradisjonell kinesisk: 諸葛, forenklet kinesisk: 诸葛, pinyin: Zhūgě) er et sammensatt kinesisk slektsnavn. Sammensatte slektsnavn, altså med flere enn ett skrifttegn, er blitt relativt sjeldne i kinesisk – de var mer utbredte i den kinesiske oldtid. Navnet oppfattes ofte synonymt med visdom, på grunn av Zhuge Liangs berømmelse fra de tre rikers tid. 


== Eksterne lenker ==
Chinese surname history: Zhuge
Profitørene

Profitørene er den andre romanen av Leif G.W. Persson om Lars Martin Johansson og hans kollegaer. Boken utkom første gang i 1979 og har blitt solgt i store opplag. Boken ble filmatisert 1983, se Profitørene (miniserie).


== Handlingen ==
Kriminalinspektøren Jan Lewin fra voldsavsnittet og Jarnebring fra den sentrale kriminalavdelingen får en ganske vanskelig sak å etterforske. Den prostituerte Kataryna Rosenbaum har blitt brutalt myrdet i sitt atelier i Åsögatan 131 i Stockholm. Det synes som om udåden er blitt utført av en rasende galning. Samtidig får politiet tips om eiendomseieren som via mellommenn driver bordeller, en virksomhet som omsetter for millioner.


== Eksterne lenker ==
Profitörerna hos boksidan.net
Sankta Ursula kirke

Sankta Ursula kirke på Ivø er trolig oppført av erkebiskop Anders Sunesen en gang i årene 1224-28 da han bodde på det nærliggende Ivøhus. Kirken er bygget i romansk stil og som navnet tilsier, viet til helgenen Ursula. Før kirken ble bygget reiste ivøboerne over vannet for å komme til gudstjeneste i andre kirker. 
Kirkens beliggenhet kan skyldes at Sunesen ønsket en kirke tett på hjemmet sitt. En annen teori går ut på at plassen ved siden av Ursulas kilde ble ansett som hellig.


== Bygning og interiør ==
Kirken er forsynt med hvelvinger og et massivt tårn fra 1800-tallet. Den hadde opprinnelig et såkalt basilikatak av tre, som på 1500-tallet ble erstattet av hvelvinger. I det enkle og lyse kirkerom står en døpefont av sandsten fra 1200-tallet, og på korets østvegg, bak alteret ses fragmenter av kalkmalerier omhandlende Ursulalegenden. I fordybningen i den gamle alterskiven ble det oppbevart et relikvieskrin i bly med et par benbiter og 14 stykker fragment av linned mønstret i blekrødt. Disse anses for å være relikvier fra Ursula og har tilhørt kirken fra begynnelsen.  I dag oppbevares de på Universitetets historiske museum i Lund.  


== Ursulas kilde ==

Ved kirkegårdens nordøstlige hjørne finnes en gammel offerkilde kalt Ursulas kilde. Ifølge legenden skal erkebiskop Sunesen en juleaften på 1220-tallet ha sendt en tjener til kilden for å hente vann til hjelp mot sine smerter (han led av gikt). Lykken var stor da tjeneren kom tilbake med vin, og julemiddagen var reddet. Biskopen sendte tjeneren avsted etter mere og forbød samtidig tjeneren å smake på vinen. Tjeneren kunne dog ikke dy seg men måtte smake, og siden har det kun sprunget vann fra kilden. Det har vært ofringer i kilden til langt opp i 1700-tallet, da man har funnet gamle mynter i den.


== Referanser ==
Parterre (hage)

Parterre (hage) er en formell hagekonstruksjon på bakkenivå som består av bed kantet av stein eller tettklippede hekker og gruslagde stier i et mønster som danner et vakkert, som regel symmetrisk mønster. Det trenger ikke ha blomster. Ordet «parterre» kommer fra fransk og betyr «på marken».
I Frankrike utviklet parterrene seg i franske renessansehager fra det 15. århundre, som for eksempel i tilknytning til slottet i Versailles. Mange etterlignet disse hagene, for eksempel i hagen ved Kensington Palace eller hagen ved Belvedere. For å få et best mulig utsyn over hagen, måtte man stå på en terrasse eller balkong.
Med tiden forsvant hagetypen og ble erstattet av landskapshagene hvor naturen kom mer til sin rett. Men i det 19. århundre kom hagetypen tilbake, nå med blomster som ble plantet ut hvert år, hvor også fargene ble fremhevet.


== Utvikling av en parterre-hage ==

		
		


== Litteratur ==
C. F. Ferris: The Parterre, Or, Whole Art of Forming Flower Gardens. Sagwan Press 2015 ISBN 9781297899348
Clemens Alexander Wimmer: Geschichte der Gartentheorie. Wissenschaftliche Buchgesellschaft, Darmstadt 1989, ISBN 3-534-01314-X.
Arne Hvidsten

Arne Hvidsten (født 1967) er en norsk forretningsmann innenfor eiendom. Han grunnla selskapet Hvidsten Eiendom AS i juli 1991. Hvidsten Eiendom begynte sitt første boligprosjekt i 1995 og spesialiserte seg på å omgjøre eksisterende bygningsmasse – ofte forretningsbygg – til boliger. 
I 2001 – 10 år etter at han startet sin virksomhet – skrev magasinet Næringseiendom, at størrelsen på Arne Hvidstens eiendomsportefølje var på 50.000 m2 og at han var en av de største utleierne i Oslo. På det tidspunktet hadde firmaet oppnådd høyeste kredittvurderingen av kredittvurderingsselskapet Dun & Bradstreet.
I løpet av en femårsperiode mellom 2003 og 2007 begynte Hvidsten Eiendom mer enn 20 prosjekter til en verdi av 1,8 milliarder kroner. Tidsskriftet, Kapital, rangerte Arne Hvidsten som nr. 173 på sin liste over Norges 400 rikeste i 2007, med en netto formue på 900 millioner kroner. Hvidsten stod oppført på denne listen inntil han flyttet til Thailand.
Hvidsten hadde roller i to norske spillefilmer.. Han ga ut en singel under artistnavnet Whitestone, hvor Motörhead-trommeslager Mikkey Dee deltok. Singelen holdt seg i flere uker på Norges topp 10 hitliste, VG lista. En musikkvideo ble også utgitt, hvor flere norske kjendiser medvirket: Terje Haakonsen, snowboard, Morten Ramm komiker/skuespiller, og artisten Øyvind Sauvik.
Hvidsten var en av de første til å selge andelsboliger, som gjorde det mulig for unge kjøpere å eie bolig med en lav inngangspris. Etter finanskrisen i 2008 fikk han en del kritikk fra media, som hevdet at fellesutgiftene i disse prosjektene økte. I 2009 uttalte Hvidsten at medienes misnøye i stor grad var uberettiget og at denne typen prosjekter var populære. Han la vekt på at eiendommene ble solgt med selveiertomter og hadde et egenkapitalkrav på rundt 30 prosent.Han sa i et annet intervju til Nettavisen at "jeg har laget boliger som folk vil ha", og at "det er ikke skrevet om at unge mennesker vil selge leilighetene mine til dobbelt så mye som de ga meg. Alle som har kjøpt eiendom av meg har tjent penger.”Ifølge media var Hvidsten den første i Norge som innførte merkevarebygging (branding) i boligmarkedet. Studiokonseptet , Living in a Box, oppnådde rekordpriser i Oslo da det ble lansert i 2006.. Ifølge TV2-Nyhetene var prosjektet hans det første boligprosjektet i Norge som oppnådde et prisnivå på 100 000 kroner per kvadratmeter, og det tok mange år før noen klarte det samme.I Thailand har han investert i forskjellige eiendomsprosjekter, gjennom utvikling og salg av 400 000 kvm til andre utbyggere eller investorer. Hvidstens selskap i Thailand er Hvidsten Group i Bangkok.


== Referanser ==


== Eksterne lenker ==
Whitestones by Whitestone - musikkvideo
Kongedømmet Ayutthaya

Ayutthaya (thai: อาณาจักร อยุธยา, transkribert: Anachak Ayutthaya, også Ayudhya) var et siamesisk kongedømme som eksisterte fra 1351 til 1767. På grunn av åpenhet og toleranse overfor utenlandske handelsmenn og diplomater gikk en stor del av handelen i Asia via Ayutthaya, og handelspartnere inkluderte kinesere, vietnamesere, indere, japanere og persere, og senere portugisere, spanjoler, nederlendere og franskmenn. Handelspartnere fra andre land ble tillatt å sette opp landsbyer utenfor bymurene. I det sekstende århundre, ble Ayutthaya beskrevet av utenlandske handelsmenn som en av de største og rikeste byer i øst. Hoffet til kong Narai (1656–1688) hadde sterke bånd til kong Ludvig XIVs hoff, og ambassadører derfra sammenlignet byen i størrelse og rikdom med Paris.Kongeriket var i en periode det mektigste i Sørøstasia. Ayutthaya førte en ekspansiv politikk mot sine naboland, men ble beseiret av Burma i 1569. Før Ayutthaya falt inkluderte kongedømmets vasaller de nordlige shanstatene i dagens Burma, Lanna (Chiang Mai, Thailand), Yunnan & Shan Sri (Kina), Lan Xang (Laos), Champa (Vietnam), og noen bystater på Malayahalvøya.Ifølge utenlandske beskrivelser var Ayutthaya offisielt kjent som Siam, men mange kilder hevder også at befolkningen i Ayutthaya kalte seg selv Tai og landet Krung Tai eller «Taienes kongerike».


== Litteratur ==
Ayutthaya - Venice of the East. 2004. ISBN 974-8225-60-7. 
Thailand - a short history. 2003. ISBN 974-9575-44-X.
Volp

Volp er en 40 km lang elv sørvest i Frankrike, og en av sideelvene til Garonne fra høyre. Den renner gjennom følgende departementer og byer: 

Ariège: Sainte-Croix-Volvestre
Haute-Garonne: Le PlanDen munner ut i Garonne litt før Cazères i Haute-Garonne.


== Referanser ==


== Eksterne lenker ==
(en) Volp – kategori av bilder, video eller lyd på Commons
17. serierunde i Tippeligaen 2010

17. serierunde i Tippeligaen 2010 startet lørdag 17. juli klokken 17:00 med Vålerenga mot Kongsvinger. Runden fortsatte med seks kamper søndag 18. juli, fem kamper klokken 18:00 og hovedkampen mellom Rosenborg og Odd Grenland på Lerkendal stadion klokka 20:00. Runden ble avsluttet mandag 19. juli klokken 19:00 med Tromsø mot Lillestrøm.


== Fakta ==


== Eksterne lenker ==
Tippeligaen 2010: Terminliste og resultater på altomfotball.no
Gustave Gilbert

Gustave Mark Gilbert (født 1911, død 6. februar 1977) var en amerikansk psykolog og professor i psykologi. Under andre verdenskrig tjenestegjorde han som militærpsykolog for det amerikanske forsvaret. Etter krigen laget han psykologiske profil av mange ledende nazister, deriblant Hermann Göring. 
Arbeidene til Gilbert resulterte i flere bøker som fortsatt er av store interesse for psykologer og historikere.


== Utvalgte arbeider ==
(1947). The Nuremberg Diary. Farrar, Straus and Company: New York.
(1948). Hermann Goering: Amiable Psychopath. Journal of Abnormal and Social Psychology, 43, 211-229.
(1950). The Psychology of Dictatorship; Based on an examination of the leaders of Nazi Germany. New York: The Ronald Press Company.
(1951). Stereotype persistence and change among college students. Journal of Abnormal and Social Psychology, 46, 245-254.


== Referanser ==
I’ve Grown Accustomed to Her Face

«I've Grown Accustomed to Her Face» er en amerikansk sang med melodi av Frederick Loewe og tekst av Alan Jay Lerner. Den var med i musikalen My Fair Lady. Sangen ble fremført av rollefiguren Professor Henry Higgins. Higgins ble i den opprinnelige Broadway-oppsetningen spilt av Rex Harrison. Harrison fremførte også sangen i filmversjonen fra 1964.Sangen uttrykker Professor Higgins' vrede overfor den kjensgjerningen at hans elev Eliza Dolittle har valgt å spasere ut av hans liv og hans voksende innseelse av hvor meget han vil savne henne.
Dean Martin spilte inn sangen 9. mai 1960. Den ble utgitt på hans album This Time I'm Swingin' (Capitol T-1441 (mono), Capitol CST-1442 (stereo))Herb Alpert & The Tijuana Brass gjorde senere en coverversjon på sitt album South of the Border (1964, A&M Records LP-108 (mono), A&M Records SP-108 (stereo)).Barbra Streisand fremførte flere linjer i sin «Color Me Barbra Medley» på sin TV special og albumet Color Me Barbra
Sangen blir fremført som «I've Grown Accustomed to His Face» eller som «I've Grown Accustomed to Your Face» når en kvinnelig sanger synger den.


== Andre versjoner (i utvalg) ==
Chet Baker
Count Basie
Tony Bennett
Richard Clayderman
Petula Clark
Nat King Cole
Ray Conniff
Sammy Davis jr.
Marlene Dietrich
Billy Eckstine
Douglas Fairbanks jr.
Percy Faith
Ella Fitzgerald
Art Garfunkel
Marvin Gaye
Stan Getz
Benny Goodman
Coleman Hawkins
Lena Horne
Roger Kellaway
Diana Krall
Steve Lawrence
Gordon MacRae
Shelly Manne
Mantovani
Johnny Mathis
Matt Monro
Wes Montgomery
Gerry Mulligan Quartet
Oscar Peterson
Rod Stewart
Barbra Streisand
The Temptations
Andy Williams


== Norske versjoner ==
André Bjerke og Anne Lande har skrevet norske tekster. Bjerkes versjon bærer tittelen er «Jeg ble fortrolig med ditt sinn». Landes versjon heter «Umerkelig». Det eksisterer også en norsk gjendiktning, kreditert André Bjerke og Frida Ånnevik. Den heter «Vant til stemmen din».


=== Innspillinger ===


== Referanser ==
Ariège (elv)

Ariège er en 163 km lang elv sør i Frankrike. Den er en av sideelvene til Garonne fra høyre. Ariège har sitt utspring i Pyreneene, nær grensen til Andorra. Den renner nordover gjennom følgende departementer og byer: 

Ariège (oppkalt etter elven): Ax-les-Thermes, Foix, Pamiers.
Haute-Garonne.Den munner ut i Garonne i Portet-sur-Garonne, sør for Toulouse.


== Referanser ==


== Eksterne lenker ==
(en) Ariège River – kategori av bilder, video eller lyd på Commons
Eurocopter AS350

Eurocopter AS350 Ecureuil er et enmotors lettere turbinhelikopter. Det ble opprinnelig produsert av Aérospatiale (som nå er slått sammen med Eurocopter Group). AS350 markedsføres som AStar i Nord-Amerika. Eurocopter AS355 er en tomotors utgave, mens Eurocopter EC 130 er en videreutvikling basert på AS350. I militærversjon betegnes helikopteret Eurocopter AS550 Fennec.


== Design og utvikling ==
Utviklingen begynte tidlig på 1970-tallet for å finne en erstatter for Alouette II. Den første flygingen fant sted den 27. juni 1974. AS350 leveres fortsatt i betydelig antall selv om EC130 er kommet.


== AS350 i Norge ==
Airbus H125/AS350 er en utbredt helikoptertype i Norge og utgjør 85 av de 285 helikoptrene som er registrert i Norges luftfartøyregister pr september 2019.


== Rekorder ==
Den 14. mai 2005 landet en AS350B3 ført av Eurocopter testpilot Didier Delsalle på toppen av Mount Everest, i 8 850 meters (29 035 fot) høyde. Dette regnes som den høyeste landingen utført av et helikopter og er anerkjent av Fédération aéronautique internationale.


== Varianter ==

AS350
Prototype.
AS350B
Utstyrt med en Turbomeca Arriel 1B-motor.
AS350 BA
Også utstyrt med en Arriel 1B-motor, men med bredere AS 355 hovedrotorblad og servo for halerotorkontroll.
AS350 B1
Forbedret versjon av AS 350B, med en Arriel 1D-motor, AS 355 hovedrotoblad og AS 355 halerotor og servo.
AS350 B2
Versjon som kan ta større maksimal masse, utstyrt med en Arriel 1D1-motor. B2 har en aerodynamisk list langs høyre side av halebommen og vinklet eksosseksjon for å forbedre retningskontrollen.
AS350 B3
Versjon med høyere ytelse, utrustet med Arriel 2B-motor som styres av en-kanal DECU (Digital Engine Control Unit) med manuell reserveløsning. Finns ca 530 B3-er i drift i verden.
AS350 B3+
Versjon utrustet med Arriel 2B1-motor på 847 shp (shaft horse power) i takeoff-power. Dette er samme motor som EC 130 B4. Har en maksimal startmasse på 2 250 kg. Arriel 2B1 har dobbelkanal FADEC (Full Authority Digital Engine Control system) for kontroll av drivstofftilførselen. I tillegg en back-up-kanal som automatisk kontrollerer motoren i tilfelle feil på begge de digitale FADEC-kanalene.


== Litteratur ==
Taylor, Michael J.H. Brassey's World Aircraft & Systems Directory 1999/2000. London:Brassey's, 1999. ISBN 1 85753 245 7.


== Referanser ==


== Eksterne lenker ==
(en) Airbus Helicopters H125 Écureuil – kategori av bilder, video eller lyd på Commons 
(en) Eurocopter Ecureuil – galleri av bilder, video eller lyd på Commons 
Eurocopters AS 350B2 side
Eurocopters AS 350B3 side
Stepping

Stepping er en form for rytmedans dans, der hele kroppen brukes som instrument, ofte med komplekse rytmer og lyder, gjennom en blanding av klapp mot kroppsdeler, tramping mot gulvet og ord. Stepping er inspirert fra gumbootdans fra Sør-Afrika, en dans som ble utviklet i apartheidtiden, med rytmisk klapping og slag mot gummistøvler. Selv om stepping kan utføres av en person, er det vanligere at den utføres av grupper på tre eller flere, ofte i noe som ligner militære formasjoner. Dansen gjennomføres i motsetning til steppdans, uten jern under skoene.


== Eksterne lenker ==
Youtube Stepping Dance, So You Think You Can Dance (2011). Besøkt 21. januar 2016
Gers (elv)

Gers er en 178 km lang elv sør i Frankrike, og en av sideelvene til Garonne fra venstre. 
Den har sitt utspring ved foten av Pyreneene nær Lannemezan. Gers renner nordover gjennom departementer Hautes-Pyrénées, Gers og Lot-et-Garonne, og munner ut i Garonne nær Agen. Byen Auch ligger langs Gers, og elven har gitt navn til departementet med samme navn.
Romansen om Vestkammeret

Romansen om Vestkammeret, eller bare Vestkammeret (tradisjonell kinesisk: 西廂記; forenklet kinesisk: 西厢记; pinyin: Xīxiāngjì), er et berømt, klassisk, kinesisk skuespill.
Stykket ble skrevet under Yuan-dynastiet av forfatteren Wang Shifu 王實甫 (ca. 1260–1336). Handlingen er lagt til Tang-dynastiet.Tema er kjærligheten mellom den unge eksamenskandidaten Zhang Junrui (張君瑞) og ministerdatteren Cui Yingying (崔鶯鶯). Zhang Junrui og Cui Yingying forelsker seg i hverandre, med kammerjomfruen Hongniang i en formidlerrolle. Alt synes å gå galt, men til slutt får de to hverandre likevel. 


== Referanser ==
Kinas Jernbaner

Kinas Jernbaner (kinesisk: 中国铁路, engelsk betegnelse: China Railways, [CNR]) er det statlige kinesiske jernbaneselskap, med hovedkontor i Beijing. CNR, som bedriver både passasjer- og godstrafikk, hører under det kinesiske jernbaneministerium, som utøver mye av den besluttende myndighet og blant annet fastsetter alle billettpriser. En del av trafikken utføres med hjelp av forskjellige mindre jernbaneselskap.


== Referanser ==


== Eksterne lenker ==
(zh) Offisielt nettsted 
(en) Offisielt nettsted 
(en) Rail transport in China – kategori av bilder, video eller lyd på Commons
Sankt Nicolai kirke (Simrishamn)

Sankt Nicolai kirke ligger ved Stortorget i Simrishamn (tidligere dansk: Simmershavn), Skåne og er en massiv kampestenskirke, ikke ulik den tilsvarende kjøpstadskirke Aa kirke på Bornholm.


== Historie ==
Korets velbevarte romanske detaljer med tilmuret portal, stenskulpturer og høytsittende vinduer avslører, at koret opprinnelig var et kapell for områdets fiskere. Fiskerleiet Cimbris Havn nevnes første gang i 1161 da det hørte under klosterbyen Tommestrup (Ö Tommarp). I forbindelse med det rike sildefiskeriet i Østersjøen fikk byen på 1200-tallet kjøpstadsrettigheter, og dermed også en kirke, viet til sjøfarernes beskytter, Sankt Nicolai. Til 1200-tallskirken ble det tilføyet et våpenhus og tårn i gotisk stil omkring 1400. 


== Inventar ==
Kirken har to skip, og dens eldste inventar er kalkstensdøpefonten og en tidlig 1500-talls lysekrone i våpenhuset. Altertavle og prekestol stammer fra Christian IVs tid og er trolig utført av Claus Clausen. Altertavlen rommer to fornemme billedskjærerarbeider: Den siste nattverd i storfeltet og korsfestelsen i toppstykket. 
På den sterkt oppmalte prekestol ser man apostelrelieffer og Christian IVs monogram flankert av kvinnelige hermer som symboliserer de kristne dyder. Stolen blir båret av Moses med lovtavlene, og dette arbeidet stammer fra barokktiden omkring 1700-tallet. Fra samme epoke tilhører døpefontens krone og lokk med Johannes Døperen og Jesus. Nesten hele kirkens gulv er dekket av gravsten.  


== Referanser ==


== Eksterne lenker ==
Österlen
Higer

Higer Bus Company Limited (kinesisk: 海格, pinyin: Hǎigé) er en kinesisk bussprodusent grunnlagt i 1998. Selskapet har hovedkvarter i Suzhou. Produksjonskapasiteten er (per 2010) omkring 22.000 busser per år.På det norske markedet leverer Higer turbussmodellen Scania Touring HD (basert på Higer A80) og rutevognen Higer A30 gjennom Norsk Scania AS. Sistnevnte er levert til bussanbudene til Firda Billag i Nordfjord (sommer 2014), og Setesdal Bilruter og Agder Buss i Aust-Agder (nyttår 2015).


== Referanser ==


== Eksterne lenker ==
Offisielt nettsted 
(en) HIGER buses – kategori av bilder, video eller lyd på Commons
Louis Oosthuizen

Lodewicus Theodorus «Louis» Oosthuizen (født 19. oktober 1982 i Mossel Bay) er en sørafrikansk golfspiller.  Han ble profesjonell som 19-åring i 2002, etter å ha vunnet blant annet VM for lag for amatører i 2000.
Han vant i 2010 sin første seier på Europatouren, da han vant Open de Andalucia de Golf. Før dette hadde han 5 seire på den sørafrikanske profesjonelle golftouren, Sunshine Tour.
I 2010 vant Louis Oosthuizen også sin første major-turnering, da han vant The Open Championship på  The Old Course på St. Andrews.


== Seire som profesjonell ==
Noen av disse teller som seire på flere tourer.


=== Europatouren ===
2019 South African Open
2016 Perth International
2014 Volvo Golf Champions (Durban)
2013 Volvo Golf Champions (Durban)
2012 Africa Open, Malaysian Open
2011 Africa Open
2010 Open de Andalucia de Golf, The Open Championship


=== Sunshine Tour ===
2008 Telkom PGA Championship
2007 Dimension Data Pro-Am, Telkom PGA Championship, Platinum Classic
2004 Vodacom Origins of Golf Tour at Arabella


== Referanser ==


== Eksterne lenker ==
Offisielt nettsted 
(en) Louis Oosthuizen – kategori av bilder, video eller lyd på Commons 
(de) Louis Oosthuizen – Munzinger Sportsarchiv 
(en) Louis Oosthuizen – PGA-touren 
(en) Louis Oosthuizen – Europatouren 
(en) Louis Oosthuizen – Japantouren 
(en) Louis Oosthuizen – Sunshine-touren 
(en) Louis Oosthuizen – Verdensrankingen 
profil på europeantour.com